Luettelo televisiosarjan Buffy, vampyyrintappaja jaksoista
Jaksot > Kolmas tuotantokausi (1998–1999)

| № | # | Esityspäivä Yhdysvalloissa | Englanninkielinen nimi | Suomenkielinen nimi | Ohjaaja | Kirjoittaja |
| --- | --- | --- | --- | --- | --- | --- |
| 35 | 1 | 29. syyskuuta 1998 | Anne | Anne | Joss Whedon | Joss Whedon |
Buffy on Angelin kuoleman jälkeen lähtenyt Sunnydalesta ja palannut takaisin entiseen kotikaupunkiinsa Los Angelesiin. Siellä hän käyttää nimeä Anne ja työskentelee pienessä kahvilassa elättääkseen itsensä. Hän ei kuitenkaan pysty pakenemaan tappajan velvollisuuksiaan ja joutuu pian taistelemaan demoneita vastaan. Kotona Sunnydalessa Scooby Gang yrittää pitää kaupungin vampyyrikannan kurissa.

| 36 | 2 | 6. lokakuuta 1998 | Dead Man's Party | Kuolleen miehen juhlat | James Whitmore, Jr. | Marti Noxon |
Buffy on äitinsä ja ystäviensä iloksi palannut takaisin Sunnydaleen, mutta hänellä on vaikeuksia sopeutua entiseen elämäänsä kotona. Juhlistaakseen Buffyn paluuta ja piristääkseen tämän mieltä, Scooby Gang ja Joyce päättävät järjestää tytölle juhlat. Joycen ostama nigerialainen naamio kuitenkin sotkee juhlat ja aiheuttaa suuria vaikeuksia nostattamalla zombielauman.

| 37 | 3 | 13. lokakuuta 1998 | Faith, Hope & Trick | Usko, toivo ja kepponen | James A. Contner | David Greenwalt |
Buffy kaipaa entistä poikaystäväänsä, surmaamaansa vampyyri Angelia ja epäröi suostua koulutoverinsa Scott Hopen pyyntöön lähteä kanssaan ulos. Kendran kuoleman seurauksena aktivoitunut vampyyrintappaja Faith, saapuu kaupunkiin Vanavedessään hänellä on vampyyrit herra Trick ja Kakistos, jotka Scooby Gangin olisi tapettava. Angelin kartanossa tapahtuu kummia, kun vampyyri palaa helvetistä.

| 38 | 4 | 20. lokakuuta 1998 | Beauty and the Beasts | Kaunotar ja hirviöt | James Whitmore, Jr | Marti Noxon |
Sunnydalen metsistä löydetään pahoin raadeltu ruumis ja Scooby Gang epäilee ihmissusi Ozin päässeen vahingossa ulos häkistään, tuhotöitään tekemään. Buffy sen sijaan löytää helvetistä palanneen Angelin, joka käyttäytyy kuin villieläin. Tyttö alkaa epäillä Angelilla olleen jotain tekemistä metsästä löytyneen ruumiin kanssa ja salaa tämän paluun muulta Scooby Gangiltä.

| 39 | 5 | 3. marraskuuta 1998 | Homecoming | Kotiinpaluu | David Greenwalt | David Greenwalt |
Sunnydalen koulussa järjestetään Homecoming-tanssiaiset, joiden ohessa kruunataan tanssiaisten kuningatar. Cordelia ja Buffy haluavat molemmat saada tittelin ja käyvät kamppailuun sen puolesta. Samaan aikaan herra Trick päättää järjestää Tappaja-jahti tapahtuman, jonka tarkoituksena on hoitaa molemmat tappajat pois päiviltä.

| 40 | 6 | 10. marraskuuta 1998 | Band Candy | Makeaa mahan täydeltä | Michael Lange | Jane Espenson |
Rahoittaakseen koulun orkesterin toimintaa, rehtori Snyder pakottaa oppilaat myymään karkkipatukoita. Myös Buffy, Willow ja Xander osallistuvat ja onnistuvat myymään patukoita sekä Joycelle, että Gilesille. Pahaksi onneksi karkkipatukoilla on outoa sivuvaikutuksia ja niitä syövät aikuiset alkavat käyttäytyä kuin teini-ikäiset. Herra Trick ja pormestari juonittelevat uhrausta demonille ihmisvauvojen muodossa.

| 41 | 7 | 17. marraskuuta 1998 | Revelations | Paljastuksia | James A. Contner | Doug Petrie |
Faithin uusi valvoja Gwendolyn Post saapuu Sunnydaleen. Hän kertoo demoni Lagosin olevan kaupungissa ja havittelevan Mynhegonin hansikasta, voimakasta taikaesinettä. Scooby Gang kokoaa voimansa ja alkaa itse jäljittää hansikasta. Buffy etsii apua Angelilta hansikkaan löytämiseksi. Xander saa tietää vampyyrin paluusta ja kertoo tämän muulle Scooby Gangille.

| 42 | 8 | 24. marraskuuta 1998 | Lover's Walk | Rakkaus vai kirous? | David Semel | Dan Vebber |
Drun jättämä Spike palaa Sunnydaleen kostaakseen Buffylle ja Angelille. Sattumalta hän kuulee mahdollisuudesta valmistaa lemmenjuomaa ja muuttaa suunnitelmiaan. Hän kidnappaa Xanderin ja Willown, kiristääkseen tytön valmistamaan Drulle lemmenjuomaa. Hakiessaan aineksia juomaan, Spike kohtaa jälleen Buffyn ja Angelin. Cordelialla ja Ozille selviää, että Willow ja Xander ovat ihastuneet toisiinsa.

| 43 | 9 | 8. joulukuuta 1998 | The Wish | Toivomus | David Greenwalt | Marti Noxon |
Cordelia ystävystyy Sunnydalen koulun uuden oppilaan Anyan kanssa tietämättä, että tämä on todellisuudessa kostodemoni Anyanka. Vahingossa hän tulee möläyttäneeksi Anyankalle, että toivoisi ettei Buffy olisi koskaan saapunut Sunnydaleen. Anyanka toteuttaa toivomuksen ja Cordelia herää oudossa todellisuudessa, jossa Herra ja vampyyrit ovat vallanneet Sunnydalen.

| 44 | 10 | 15. joulukuuta 1998 | Amends | Hyvitys | Joss Whedon | Joss Whedon |
Salaperäinen Ensimmäinen paha vainoaa Angelia ja kiduttaa tätä näyttäytymällä tälle, tämän tappamien ihmisten muodossa. Vaikka Buffy yrittää vakuuttaa toisin, alkaa Angel uskoa, ettei kykene hallitsemaan sisällään olevaa pahaa vampyyria Angelusta. Toisaalla Willow ja Oz tekevät sovinnon. Buffy ja Joyce kutsuvat Faithin viettämään joulua luokseen.

| 45 | 11 | 12. tammikuuta 1999 | Gingerbread | Sunnydalen noidat | James Whitmore, Jr | Jane Espenson |
Buffy ja Joyce viettävät yhteistä äiti-tytär-aikaa partioimalla ympäri Sunnydalea. Partiointi keskeytyy, kun he törmäävät leikkipuistossa kahden kuolleen lapsen ruumiisiin. Lapsilla on kehossaan outo merkki ja se saa koko kaupungin epäilemään noitakultin olleen asialla. Joyce perustaa yhdistyksen, jonka tarkoitus on hävittää noidat kaupungista.

| 46 | 12 | 19. tammikuuta 1999 | Helpless | Avuton | James A. Contner | David Fury |
Buffy menettää yllättäen tappajan kykynsä. Valvojien neuvoston edustajat saapuvat Sunnydaleen, mukanaan vaarallinen vampyyri. Tappajan kykyjä koettelevassa testissä, Buffy on tarkoitus lukita hylättyyn taloon kaksin vampyyrin kanssa. Hänen on tapettava vampyyri ja selviydyttävä ulos talosta ilman erityisiä kykyjään. Kaikki menee kuitenkin pieleen, kun vampyyri ryöstäytyy neuvoston hallinnasta.

| 47 | 13 | 26. tammikuuta 1999 | The Zeppo | Piru irti | James Whitmore, Jr | Dan Vebber |
Cordelian kiusoittelun seurauksena Xander kokee identiteettikriisin ja päättää löytää oman paikkansa maailmassa. Hän hankkii itselleen auton ja ajelee ympäri Sunnydalea sitä esittelemässä. Pahaksi onnekseen hän törmää koulun kiusaajaan Jackiin, joka ottaa Xanderin avukseen tihutöihinsä. Samaan aikaan Scooby Gang yrittää estää helvetinsuun avautumisen.

| 48 | 14 | 9. helmikuuta 1999 | Bad Girls | Pahat tytöt | Michael Lange | Doug Petrie |
Erotetun Gilesin tilalle, tulee Buffylle ja Faithille uusi valvoja, Wesley Wyndham-Pryce. Hän lähettää tappajansa etsimään erästä amulettia. Yhteisellä etsintäretkellä Faith selittää Buffylle tappajan filosofiaansa ja Buffy alkaa kiinnostua Faithin huolettomasta tyylistä ja asenteesta. Heidän villi retkensä päättyy julmalla tavalla, Faithin puukottaessa ja surmatessa vahingossa ihmisen.

| 49 | 15 | 16. helmikuuta 1999 | Consequences | Jatkokertomusleikki | Michael Gershman | Marti Noxon |
Buffy huolestuu, kun Faith ei osoita katumusta tapettuaan miehen. Buffy itse tuntee syyllisyyttä Faithin teosta ja tunnustaa tapahtuneen Scooby Gangille. Xander ja Angel yrittävät tahoillaan puhua järkeä Faithille. Wesley käynnistää suunnitelman, viedäkseen Faithin Englantiin valvojien neuvoston eteen. Salassa Scooby Gangilta, Faith liittoutuu pormestarin kanssa.

| 50 | 16 | 23. helmikuuta 1999 | Doppelgängland | Kaksoisolento | Joss Whedon | Joss Whedon |
Kostodemonista ihmiseksi muuttunut Anya palaa Scooby Gangin elämään. Hän haluaisi saada takaisin taikavoimansa palauttavan amuletin luomastaan rinnakkaisulottuvuudesta ja etsii apua noita Willowlta. Kaksikon tekemä loitsu ei onnistu, eikä se tuo amulettia takaisin. Sen sijaan pieleen mennyt loitsu tuo Sunnydaleen rinnakkaissulottuvuuden vampyyriksi muuttuneen Willown, joka alkaa keräämään kannattajajoukkoa.

| 51 | 17 | 16. maaliskuuta 1999 | Enemies | Viholliset | David Grossman | Doug Petrie |
Faith ja pormestari juonittelevat Angeluksen paluuta. Faithin on tarkoitus vietellä Angel ja näin saada tämä menettämään jälleen sielunsa. Tämä kuitenkin epäonnistuu ja Angel vakuuttaa Faithille rakkauttaan Buffyyn. Sattumalta paikalle osunut Buffy käsittää viettelytilanteen väärin ja hänen ja Faithin välit kiristyvät. Pormestari palkkaa velhon poistamaan Angelin sielun.

| 52 | 18 | 21. syyskuuta 1999 | Earshot | Kuulolla | Regis Kimble | Jane Espenson |
Tapellessaan demonin kanssa, Buffy tulee vahingossa saaneeksi siltä kyvyn lukea ajatuksia. Aluksi kyky vaikuttaa pelkästään hauskalta, mutta sitten Buffy uuden kykynsä avulla kuulee jonkun suunnittelevan joukkomurhaa Sunnydalen koululla. Scooby Gang ryhtyy tutkimaan asiaa ja samalla Buffyn kyky alkaa luisua tämän hallinnasta kauhistuttavin seurauksin.

| 53 | 19 | 4. toukokuuta 1999 | Choises | Valintoja | James A. Contner | David Fury |
Buffyn ja muiden Sunnydalen koulun oppilaiden on aika miettiä tulevaisuutensa suuntaa, sillä koulusta valmistuminen lähenee uhkaavasti. Buffy masentuu, sillä hän tuntee olevansa ikuisesti tuomittu vain vampyyrintappajaksi ja siten pysymään koko elämänsä Sunnydalessa. Pormestari vastaanottaa salaperäisen laatikon, jonka sisältö kiinnostaa Scooby Gangia. Willow joutuu vaaraan tiedusteluretkellä kaupungintalolle.

| 54 | 20 | 11. toukokuuta 1999 | The Prom | Tanssiaiset | David Solomon | Marti Noxon |
Sunnydalen koulussa järjestetään päättäjäistanssiaiset. Entinen kostodemoni Anya pyytää Xanderia kanssaan tanssiaisiin ja hetken epäröityään poika suostuu. Buffy haluaisi mennä tanssiaisiin Angelin kanssa, mutta saa pettyä. Angel kertoo tytölle jättävänsä tämän ja kaiken lisäksi muuttavansa pois Sunnydalesta. Joku usuttaa demonikoiria hyökkäämään tanssiaisiin.

| 55 | 21 | 18. toukokuuta 1999 | Graduation Day, Part One | Päättäjäiset, osa yksi | Joss Whedon | Joss Whedon |
Pormestari valmistautuu päättäjäisiin, joissa hän aikoo muuttua demoniksi. Järkyttyneeltä Anyalta Scooby Gang saa lisätietoa pormestarin kauhistuttavusta aikeista. Faith myrkyttää Angelin antaakseen Buffylle ja Scooby Gangille tekemistä. Ainoa parannuskeino myrkkyyn on tappajan veri ja Buffy lähtee metsästämään Faithia pelastaakseen rakastamansa miehen.

| 56 | 22 | 13. heinäkuuta 1999 | Graduation Day, Part Two | Päättäjäiset, osa kaksi | Joss Whedon | Joss Whedon |
Epäonnistuttuaan toimittaa Angelille Faithin verta, Buffy tarjoaa omaa vertaan Angelille, joka on pakotettu ottamaan tarjouksen vastaan. Buffyn verenhukka on niin suuri, että tämä joutuu sairaalaan. Sairaalassa makaa myös pahoin loukkaantunut Faith, joka on koomassa. Pormestari valmistautuu nousemaan ja Scooby Gang kokoaa joukkoja häntä vastaan. Taistelu huipentuu Sunnydalen koululla.